title: Euroopan parlamentin päätöslauselma 5. toukokuuta 2010, joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan poliisiakatemian talousarvion toteuttamisesta varainhoitovuonna 2008

text:
               25.9.2010

               FI

               Euroopan unionin virallinen lehti

               L 252/232

         EUROOPAN PARLAMENTIN PÄÄTÖS,
   tehty 5 päivänä toukokuuta 2010,
   vastuuvapauden myöntämisestä Euroopan poliisiakatemian talousarvion toteuttamisesta varainhoitovuonna 2008
   (2010/556/EU)
   EUROOPAN PARLAMENTTI, joka
   ottaa huomioon Euroopan poliisiakatemian lopullisen tilinpäätöksen varainhoitovuodelta 2008,
   ottaa huomioon tilintarkastustuomioistuimen kertomuksen Euroopan poliisiakatemian tilinpäätöksestä varainhoitovuodelta 2008 sekä poliisiakatemian vastaukset (1),
   ottaa huomioon neuvoston 16. helmikuuta 2010 antaman suosituksen (5827/2010 – C7-0061/2010),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon Euroopan poliisiakatemian (CEPOL) perustamisesta 20. syyskuuta 2005 tehdyn neuvoston päätöksen 2005/681/YOS (3) ja erityisesti sen 16 artiklan,
   ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0075/2010),

               1.

               lykkää päätöstä vastuuvapauden myöntämisestä Euroopan poliisiakatemian johtajalle poliisiakatemian talousarvion toteuttamisesta varainhoitovuonna 2008;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan poliisiakatemian johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 304, 15.12.2009, s. 124.

      (2)  EYVL L 248, 16.9.2002, s. 1.

      (3)  EUVL L 256, 1.10.2005, s. 63.

      (4)  EYVL L 357, 31.12.2002, s. 72.
    ---documentbreak---

               25.9.2010

               FI

               Euroopan unionin virallinen lehti

               L 252/233

         EUROOPAN PARLAMENTIN PÄÄTÖSLAUSELMA
   5. toukokuuta 2010,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan poliisiakatemian talousarvion toteuttamisesta varainhoitovuonna 2008
   EUROOPAN PARLAMENTTI, joka
   ottaa huomioon Euroopan poliisiakatemian lopullisen tilinpäätöksen varainhoitovuodelta 2008,
   ottaa huomioon tilintarkastustuomioistuimen kertomuksen Euroopan poliisiakatemian tilinpäätöksestä varainhoitovuodelta 2008 sekä poliisiakatemian vastaukset (1),
   ottaa huomioon neuvoston 16. helmikuuta 2010 antaman suosituksen (5827/2010 – C7-0061/2010),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon Euroopan poliisiakatemian (CEPOL) perustamisesta 20. syyskuuta 2005 tehdyn neuvoston päätöksen 2005/681/YOS (3) ja erityisesti sen 16 artiklan,
   ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0075/2010),

               A.

               ottaa huomioon, että poliisiakatemia perustettiin vuonna 2001 ja että se muutettiin 1. tammikuuta 2006 alkaen varainhoitoasetuksen 185 artiklassa tarkoitetuksi yhteisön elimeksi, johon sovelletaan erillisvirastoihin sovellettavaa varainhoidon puiteasetusta,

               B.

               ottaa huomioon, että kertomuksessaan poliisiakatemian tilinpäätöksestä varainhoitovuodelta 2006 tilintarkastustuomioistuin sisällytti lausumaansa huomautuksia tilien perustana olevien toimien laillisuudesta ja asianmukaisuudesta sen perusteella, että hankintamenettelyt eivät olleet varainhoitoasetuksen säännösten mukaisia,

               C.

               ottaa huomioon, että kertomuksessaan poliisiakatemian tilinpäätöksestä varainhoitovuodelta 2007 tilintarkastustuomioistuin sisällytti lausumaansa huomautuksia tilien luotettavuudesta ja tilien perustana olevien toimien laillisuudesta ja asianmukaisuudesta,

               D.

               ottaa huomioon, että parlamentti myönsi 23. huhtikuuta 2009 poliisiakatemian johtajalle vastuuvapauden poliisiakatemian talousarvion toteuttamisesta varainhoitovuonna 2007 (5) ja päätökseen liitetyssä päätöslauselmassa se muun muassa:

                           —

                           oli erittäin huolestunut siitä, että tilintarkastustuomioistuimen tarkastuksessa ilmeni tapauksia, joissa määrärahoja oli käytetty eräiden poliisiakatemian henkilöstön jäsenten henkilökohtaisiin menoihin,

                           —

                           kehotti poliisiakatemiaa hyväksymään varainhoitoasetuksen mukaisesti yksityiskohtaiset soveltamissäännöt ja säännöt, joiden avulla varmistetaan hankintamenettelyjen avoimuus,

                           —

                           kehotti komissiota valvomaan tarkkaan poliisiakatemian talousarvion toteuttamista,

                           —

                           pani merkille, että Euroopan petostentorjuntavirasto (OLAF) oli käynnistänyt poliisiakatemiaa koskevan sisäisen tutkimuksen,

               E.

               ottaa huomioon, että kertomuksessaan poliisiakatemian tilinpäätöksestä varainhoitovuodelta 2008 tilintarkastustuomioistuin ei sisällyttänyt lausumaansa tilien luotettavuudesta huomautuksia mutta tarkensi sitä ja antoi huomautuksia sisältävän lausuman tilien perustana olevien toimien laillisuudesta ja asianmukaisuudesta,

               1.

               on yleisesti ottaen sitä mieltä, että poliisiakatemian vastaukset tilintarkastustuomioistuimen huomautuksiin ovat jälleen riittämättömät ja sen ratkaisut liian yleisiä ja sattumanvaraisia, ja katsoo tästä syystä, että vastuuvapauden myöntävä viranomainen ei pysty arvioimaan kunnolla, kykeneekö poliisiakatemia todella parantamaan tapojaan tulevaisuudessa;

      Rakenteelliset ongelmat

               2.

               katsoo, että poliisiakatemian pieni koko antaa aihetta epäillä, pystyykö se hallitsemaan tehokkaasti EU:n varainhoitoa ja henkilöstöä koskevia monimutkaisia sääntöjä;

               3.

               panee merkille, että poliisiakatemian sihteeristön sijainti Bramshillissä, noin 70 kilometrin päässä Lontoosta, aiheuttaa ongelmia, erityisesti kun ajatellaan henkilöstön palvelukseen ottamista ja joukkoliikenneyhteyksiä;

               4.

               pohtii, pystyykö poliisiakatemian uusi johtaja ratkaisemaan nämä rakenteelliset ongelmat;

               5.

               miettii, pitäisikö harkita poliisiakatemian liittämistä Europoliin;

      Poliisiakatemian hallinto ja avoimuus

               6.

               pitää poliisiakatemian hallintokuluja huomattavan suurina ja huomauttaa, että hallintoneuvostossa on 27 jäsentä ja poliisiakatemia työllistää ainoastaan 24 henkilöstön jäsentä (tilanne varainhoitovuoden 2008 alussa);

               7.

               panee merkille, että poliisiakatemia ei julkaise verkkosivustollaan tietoja hallintoneuvostostaan; suosittaakin avoimuuden lisäämiseksi, että hallintoneuvoston jäsenten nimet ja kaikkien hallintoneuvoston jäsenten täydelliset yhteystiedot olisi ilmoitettava poliisiakatemian verkkosivustolla;

      Tilien luotettavuus

               8.

               on erittäin huolissaan siitä, että vanhan kirjanpitojärjestelmän lakkauttamisen (23. toukokuuta 2008) ja uuden suoriteperusteisen kirjanpitojärjestelmän käyttöönoton (14. heinäkuuta 2008) välivaiheessa käyttöön otetun manuaalisen järjestelmän jaksoon ajoittuvia mukautuksia ei tehty ajoissa ja että niiden taloudellisten tietojen laadussa, jotka koskevat siirtoja edeltävältä varainhoitovuodelta, käyttötarkoitukseensa sidottujen tulojen käyttöä ja tiettyjen määrien yhteyttä varainhoitovuoden 2007 taseeseen, oli puutteita;

               9.

               on huolissaan siitä, että koska käyttöomaisuushyödykkeiden hallinnointiin käytettiin vuonna 2008 kahta eri järjestelmää, poliisiakatemia on joissakin tapauksissa kirjannut omaisuuseriä kahteen kertaan eikä omaisuuserien tunnistamiseen ole käytetty etikettejä eikä erillisiä inventaarinumeroita;

               10.

               pitää valitettavana, ettei ulkoisen yrityksen suorittamaa jälkitarkastusta ollut tilintarkastustuomioistuimen huomautuksen mukaan käynnistetty vielä vuoden 2009 puolivälissäkään (tarkastuksen perusteena on tilintarkastustuomioistuimen varainhoitovuotta 2007 koskevassa kertomuksessa tekemä havainto, että määrärahoja oli käytetty joissakin tapauksissa henkilökohtaisiin menoihin); pyytää poliisiakatemiaa toteuttamaan kaikki tarvittavat toimenpiteet, jotta tarkastus toteutuisi mahdollisimman nopeasti ja tätä puutetta ei enää havaittaisi kertomuksessa poliisiakatemian tilinpäätöksestä varainhoitovuodelta 2009;

      Hankintamenettelyissä ilmenneet puutteet

               11.

               panee merkille säännönvastaisuudet hankintamenettelyssä, jossa palveluntarjoajalle annettiin sopimus, jonka arvo on noin 2 prosenttia toimintamenoista; toteaa erityisesti, että kyseinen sopimus perustui toisenlaiseen, yksinomaan koulutuspalveluita koskevaan puitesopimukseen; panee lisäksi merkille, että kyseisen sopimuksen sopimussäännösten mukaan poliisiakatemialla on rajaton mahdollisuus sopimuksen uusimiseen tai jatkamiseen;

               12.

               korostaa edellisten vuosien tapaan, että poliisiakatemian on pitäydyttävä tiukasti varainhoitoasetuksen ja yhteisön julkisia hankintoja koskevan lainsäädännön säännöksissä ja parannettava varainhoitoaan;

      Kurssien järjestämiseen liittyviin menoihin sovellettavien sääntöjen rikkominen

               13.

               pitää huolestuttavana, että tilintarkastustuomioistuin havaitsi, että kurssien ja seminaarien järjestämiseen liittyviin menoihin sovellettavia hallintoa ja varainhoitoa koskevia sääntöjä oli rikottu useissa tapauksissa, sillä nämä muodostavat merkittävän osan (64 prosenttia) poliisiakatemian toimintamenoista; panee merkille, että pääasiassa oli kyse seuraavista säännönvastaisuuksista: aiheutuneiden menojen tueksi ei esitetty tositteita, kursseille osallistumisesta ei toimitettu todistuksia, majoituskulujen korvaamista varten tarvittavia alkuperäisiä laskuja ja asiakirjoja ei toimitettu, eikä asiantuntijoiden matkakuluista pyydetty tietoja; katsoo lisäksi, että vastaukset, jotka poliisiakatemia antoi tilintarkastustuomioistuimen tästä esittämiin huomautuksiin ja esittelijän kysymyksiin, ovat erittäin epäselviä eivätkä tästä syystä tyydytä vastuuvapauden myöntävää viranomaista; kehottaa poliisiakatemiaa ryhtymään toimiin tilanteen parantamiseksi;

      Määrärahojen siirtäminen varainhoitovuodelta toiselle

               14.

               panee merkille tilintarkastustuomioistuimen havainnon, että yli 2 700 000 euroa (eli 31 prosenttia poliisiakatemian kokonaistalousarviosta) oli siirrettävä seuraavalle varainhoitovuodelle; on huolissaan, koska tilanne on vastoin vuotuisuusperiaatetta ja osoittaa, että poliisiakatemian talousarvion toteuttamisen suunnittelussa ja talousarvion toteuttamisessa on puutteita;

               15.

               kehottaa poliisiakatemiaa ottamaan käyttöön tulevissa talousarvioissa avustusten osalta jaksotettuja määrärahoja, jotta voitaisiin välttää mahdolliset peruutukset;

      Muut säännönvastaisuudet

               16.

               panee merkille tilintarkastustuomioistuimen havainnon, että

                           —

                           oikeudellinen sitoumus puuttui kolmessa tapauksessa – kokonaisarvo 39 500 euroa,

                           —

                           talousarviositoumusta ei ollut tehty yhdeksässä tapauksessa ennen oikeudellista sitoumusta – kokonaisarvo 244 200 euroa,

                     ja kehottaa poliisiakatemiaa sen vuoksi ryhtymään toimiin tilanteen parantamiseksi ja tiedottamaan niistä vastuuvapauden myöntävälle viranomaiselle;

               17.

               huomauttaa, että tulevina vuosina vastuuvapauden myöntämisen poliisiakatemian talousarvion toteuttamisesta olisi perustuttava enemmän siihen, miten akatemia on suoriutunut tehtävistään vuoden aikana;

      Käynnissä oleva OLAFin tutkimus

               18.

               panee merkille, että OLAF käynnisti poliisiakatemiaa koskevan sisäisen tutkimuksen vuonna 2008 sen jälkeen, kun tilintarkastustuomioistuin ja sisäisen tarkastuksen yksikkö olivat saaneet selville, että poliisiakatemian henkilöstön jäsenet olivat käyttäneet julkisia varoja henkilökohtaisiin tarkoituksiin; toteaa, että poliisiakatemian parlamentin pyynnöstä vuonna 2009 toimittamat tiedot koskivat matkapuhelinten käyttöä, kalusteiden hankkimista henkilöstön asuntoihin ja henkilökunnan ilmaisia kuljetuksia lento- ja rautatieasemille; panee merkille, että poliisiakatemian mukaan määriä on peritty tähän mennessä takaisin seuraavasti:

                           —

                           matkapuhelinten käyttö henkilöstön henkilökohtaisiin menoihin: 3 405 Englannin puntaa ajanjaksolla huhti–joulukuu 2007, kaikki kustannukset on peritty takaisin,

                           —

                           virka-autojen käyttö henkilöstön henkilökohtaisiin menoihin: 1 157 Englannin puntaa ajanjaksolla huhti–joulukuu 2007, kaikki kustannukset on peritty takaisin; autot on sittemmin myyty,

                           —

                           kalusteet: 6 625 Englannin puntaa vuonna 2007 hankituista kalusteista; kalusteet on sittemmin myyty,

                           —

                           henkilöstön ilmaiset kuljetukset lento- ja rautatieasemille: 9 508 Englannin puntaa vuonna 2007, takaisinperintä on aloitettu;

               19.

               kehottaa poliisiakatemiaa ja komissiota ilmoittamaan vastuuvapauden myöntävälle viranomaiselle OLAFin tutkimuksen tuloksista viipymättä;

      Henkilöstö

               20.

               on huolissaan siitä, että tähän mennessä varainhoitoon liittyvään työhön on palkattu väliaikaisia toimihenkilöitä; panee merkille, että poliisiakatemia julkisti haettavaksi sisäisen valvonnan standardien koordinaattorin viran vasta vuonna 2009 ja että työhönottohaastattelut oli määrä käydä alkuvuonna 2010;

      Sisäinen tarkastus

               21.

               panee merkille, että sisäisen tarkastuksen yksikkö listasi tarkastuskertomuksessaan 13 suositusta (joista 2 ratkaisevan tärkeää ja 9 erittäin tärkeää); ottaa huomioon, että nämä liittyvät pääasiassa seuraaviin kysymyksiin: julkisia hankintoja koskevan varainhoitoasetuksen noudattaminen; johdon lausumat; kiinteä omaisuus (omaisuusluettelojärjestelmä); valtuutusten hallinnointi (kaikki valtuutukset on dokumentoitava, ja niistä on suoritettava tarkastus säännöllisin väliajoin); talousarviohallinto; kirjanpitosääntöjen ja -periaatteiden noudattaminen; tarkastuslista, jolla varmistetaan varainhoidon valvonnan johdonmukaisuus ja dokumentointi;

      Toimintasuunnitelma, joka hallintoneuvoston on hyväksyttävä ja poliisiakatemian johtajan pantava täytäntöön 30. kesäkuuta 2010 mennessä

               22.

               vaatii ensi alkuun, että hallintoneuvosto hyväksyy nopeasti toimintasuunnitelman, jolla pyritään saavuttamaan tämän päätöslauselman liitteessä vahvistetut tavoitteet; pyytää poliisiakatemian johtajaa yhteistyössä sisäisen tarkastuksen yksikön ja asiasta vastaavan pääosaston kanssa laatimaan ja hyväksyttämään hallintoneuvostolla konkreettisia toimia ja aikataulun toimintasuunnitelman toteuttamiseksi käytännössä; pyytääkin sisäisen tarkastuksen yksikköä ja asiasta vastaavaa pääosastoa antamaan kaiken tarvittavan avun sellaisten indikaattoreiden kartoittamiseksi, joilla voidaan mitata säännöllisin väliajoin edistymistä poliisiakatemian toimien toteuttamisessa; vaatii poliisiakatemiaa lisäksi tiedottamaan vastuuvapauden myöntävälle viranomaiselle 30. kesäkuuta 2010 mennessä konkreettisista toimista ja hyväksytyistä indikaattoreista;

               23.

               pyytää tilintarkastustuomioistuinta toimittamaan viipymättä lausuntonsa poliisiakatemian toimintasuunnitelman toteuttamisesta kirjeen muodossa vastuuvapauden myöntävälle viranomaiselle;

               24.

               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta EU:n erillisvirastojen toiminnasta, varainhoidosta ja sen valvonnasta 5. toukokuuta 2010 antamaansa päätöslauselmaan (6).

      (1)  EUVL C 304, 15.12.2009, s. 124.

      (2)  EYVL L 248, 16.9.2002, s. 1.

      (3)  EUVL L 256, 1.10.2005, s. 63.

      (4)  EYVL L 357, 31.12.2002, s. 72.

      (5)  EUVL L 255, 26.9.2009, s. 157.

      (6)  Hyväksytyt tekstit, P7_TA(2010)0139 (katso tämän virallisen lehden sivu 241).
   LIITE

      Toimintasuunnitelma, joka hallintoneuvoston on hyväksyttävä ja poliisiakatemian johtajan pantava täytäntöön 30. kesäkuuta 2010 mennessä

      TALOUSARVION SUUNNITTELU

   1.   Tavoite:

   Parannetaan poliisiakatemian talousarvion ja toiminnan suunnittelua ja seurantaa.

      Tehtävät:

   Johtaja laatii toimikautensa ajaksi monivuotisen suunnitelman, joka kattaa seuraavat alat:

               —

               suunnitellut toimenpiteet (tulokset ja vaikutus),

               —

               vastaavat vuotuiset rahoitustarpeet ja talousarvioennusteet,

               —

               suunniteltujen toimenpiteiden toteuttamiseksi tarvittavat henkilöresurssit,

               —

               suunniteltujen toimenpiteiden toteuttamiseksi tarvittavat aineelliset resurssit.

      SISÄISEN VALVONNAN JÄRJESTELMÄT

   2.   Tavoite:

   Parannetaan poliisiakatemian toimiin liittyvää varainhoitoa, myös käyttötarkoitukseensa sidotuista tuloista rahoitetuissa ohjelmissa (Agis, ISEC ja Meda).

      Tehtävät:

   Tarkistetaan poliisiakatemian toimien varainhoitojärjestelmää (muutetaan nykyisiä varainhoitoprosesseja) yhdenmukaisempaan ja tehokkaampaan suuntaan. Näillä mukautuksilla pyritään myös siihen, että ohjelmien hallinnoinnista vastaavilta saataisiin laadukkaampia taloudellisia tietoja.
   3.   Tavoite:

   Varainhoidon puiteasetuksen 43 artiklan mukaisesti validoidaan muodollisesti kaikki varainhoitomenettelyt ja uusi kirjanpitojärjestelmä.

      Tehtävät:

   Tulojen ja menojen hyväksyjän sekä valtuutetun tulojen ja menojen hyväksyjän on dokumentoitava virallisesti järjestelmät, joita nämä ovat ottaneet käyttöön toimittaakseen tilinpitäjän tarvitsemat taloudelliset tiedot. Tilinpitäjän on validoitava järjestelmien kuvaukset, jotta varmistetaan tilinpäätöksen laatimista varten toimitettujen taloudellisten tietojen laatu.
   4.   Tavoite:

   Parannetaan menojen valvontaa (tilintarkastustuomioistuimen kertomus Euroopan poliisiakatemian tilinpäätöksestä varainhoitovuodelta 2008, 14 kohta).

      Tehtävät:
   Hyväksytään muodollisesti ja otetaan käyttöön tehokkaat menettelyt ja/tai tarkastuslistat, jotta voidaan varmistaa, että poliisiakatemian nimissä kursseja järjestävien yhteisöjen maksupyynnöt ovat sovellettavien hallintoa ja varainhoitoa koskevien sääntöjen mukaisia.

      HENKILÖSTÖ

   5.   Tavoite:

   Täytetään avoimet toimet siten, että saavutetaan avoimien tointen ”normaali” taso (esim. 5 prosenttia).

      Tehtävät:

               —

               Hyväksytään ja pannaan täytäntöön vuotuisia palvelukseenottosuunnitelmia 1 kohdassa mainitun monivuotisen suunnitelman kattavana ajanjaksona.

               —

               Hyväksytään ja pannaan täytäntöön palvelukseenottoa koskevat suuntaviivat.

         6.   Tavoite:

   Lisätään henkilöstöä.

      Tehtävät:

   Täytetään vuoden loppuun mennessä kaikki tällä hetkellä avoinna olevat (tai vuokrahenkilöstöllä täytetyt) toimet väliaikaisilla toimihenkilöillä.

      JULKISET HANKINNAT

   7.   Tavoite:

   Parannetaan julkisten hankintojen valvontaa.

      Tehtävät:

               —

               Hyväksytään ja pannaan täytäntöön hankintamenettelyjä koskeva käsikirja ja tarkastuslista, jotta varmistetaan tarkoituksenmukaisten menettelyjen valinta ja niiden asianmukainen täytäntöönpano.

               —

               Hyväksytään ja pannaan täytäntöön tavaroiden ja palveluiden hankintaa koskeva vuotuinen suunnitelma.

      MUUTA

   8.   Tavoite:

   Päätetään henkilökohtaisiin menoihin käytettyjä määrärahoja koskevan kysymyksen käsittely.

      Tehtävät:

   Ulkopuolinen tarkastaja toimittaa loppuraportin, josta käyvät ilmi seuraavat tiedot:

               —

               henkilökohtaisiin menoihin käytettyjen määrärahojen kokonaismäärä,

               —

               tähän mennessä takaisin perityt määrät,

               —

               vielä saamatta olevien määrien osalta takaisinperinnän todennäköisyys ja aikataulu.


title: Neuvoston päätös (YUTP) 2017/1253, annettu 11 päivänä heinäkuuta 2017, Euroopan unionin YTPP-operaatiosta Nigerissä (EUCAP Sahel Niger) annetun päätöksen 2012/392/YUTP muuttamisesta

text:
               12.7.2017

               FI

               Euroopan unionin virallinen lehti

               L 179/15

         NEUVOSTON PÄÄTÖS (YUTP) 2017/1253,
   annettu 11 päivänä heinäkuuta 2017,
   Euroopan unionin YTPP-operaatiosta Nigerissä (EUCAP Sahel Niger) annetun päätöksen 2012/392/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 16 päivänä heinäkuuta 2012 päätöksen 2012/392/YUTP (1) Euroopan unionin YTPP-operaation perustamisesta Nigeriin (EUCAP Sahel Niger) tukemaan Nigerin turvallisuusalan toimijoiden terrorismin ja järjestäytyneen rikollisuuden torjuntaan liittyvien valmiuksien rakentamista.

               (2)

               Neuvosto hyväksyi 18 päivänä heinäkuuta 2016 päätöksen (YUTP) 2016/1172 (2), jolla operaatiota jatkettiin 15 päivään heinäkuuta 2018 saakka sekä vahvistettiin rahoitusohje 15 päivään heinäkuuta 2017 saakka.

               (3)

               Päätös 2012/392/YUTP olisi muutettava rahoitusohjeen vahvistamiseksi 16 päivänä heinäkuuta 2017 alkavaa ja 15 päivänä heinäkuuta 2018 päättyvää kautta varten.

               (4)

               EUCAP Sahel Niger toteutetaan tilanteessa, joka voi huonontua ja joka saattaa vaarantaa Euroopan unionista tehdyn sopimuksen 21 artiklassa määritettyjen unionin ulkoisen toiminnan tavoitteiden saavuttamisen,

         ON HYVÄKSYNYT TÄMÄN PÄÄTÖKSEN:
   1 artikla
   Lisätään päätöksen 2012/392/YUTP 13 artiklan 1 kohtaan alakohta seuraavasti:

      ”EUCAP Sahel Nigeriin liittyviin menoihin tarkoitettu rahoitusohje 16 päivänä heinäkuuta 2017 alkavalle ja 15 päivänä heinäkuuta 2018 päättyvälle kaudelle on 31 000 000 euroa.”

   2 artikla
   Tämä päätös tulee voimaan päivänä, jona se hyväksytään.
   Sitä sovelletaan 16 päivästä heinäkuuta 2017.

      Tehty Brysselissä 11 päivänä heinäkuuta 2017.

            Neuvoston puolesta

            Puheenjohtaja

         T. TÕNISTE

      (1)  Neuvoston päätös 2012/392/YUTP, annettu 16 päivänä heinäkuuta 2012, Euroopan unionin YTPP-operaatiosta Nigerissä (EUCAP Sahel Niger) (EUVL L 187, 17.7.2012, s. 48).

      (2)  Neuvoston päätös (YUTP) 2016/1172, annettu 18 päivänä heinäkuuta 2016, Euroopan unionin YTPP-operaatiosta Nigerissä (EUCAP Sahel Niger) annetun päätöksen 2012/392/YUTP muuttamisesta (EUVL L 193, 19.7.2016, s. 106).


Avis juridique important

|

32001D0429

2001/429/EY: Komission päätös, tehty 21 päivänä toukokuuta 2001, neuvoston asetuksessa (EY) N:o 3286/94 tarkoitettujen Brasilian ylläpitämien tekstiilituotteiden ja sorbitolin tuontiin liittyvien kaupallisten käytäntöjen muodostamien kaupan esteiden tutkimusmenettelyjen keskeyttämisestä (tiedoksiannettu numerolla K(2001) 1449)

Virallinen lehti nro L 153 , 08/06/2001 s. 0030 - 0032

Komission päätös,tehty 21 päivänä toukokuuta 2001,neuvoston asetuksessa (EY) N:o 3286/94 tarkoitettujen Brasilian ylläpitämien tekstiilituotteiden ja sorbitolin tuontiin liittyvien kaupallisten käytäntöjen muodostamien kaupan esteiden tutkimusmenettelyjen keskeyttämisestä(tiedoksiannettu numerolla K(2001) 1449)(2001/429/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon yhteisön menettelyistä yhteisessä kauppapolitiikassa kansainvälisen kaupan säännöissä yhteisölle annettujen, erityisesti Maailman kauppajärjestössä (WTO) käyttöön otettujen oikeuksien käyttämisen varmistamiseksi 22 päivänä joulukuuta 1994 annetun neuvoston asetuksen (EY) N:o 3286/94(1), sellaisena kuin se on muutettuna asetuksella (EY) N:o 356/95(2), ja erityisesti sen 11 artiklan 2 kohdan a alakohdan,on kuullut asiasta neuvoa-antavaa komiteaa,sekä katsoo seuraavaa:A MENETTELYN TAUSTA1 Tekstiilituotteiden tuonnin tutkimus(1) Febeltex (Fédération Belge du Textile) teki 12. tammikuuta 1998 asetuksen (EY) N:o 3286/94, jäljempänä "asetus", 4 artiklan mukaisen valituksen.(2) Febeltex väitti, että yhteisön tekstiilituotteiden myyntiä Brasiliassa estävät useat asetuksen 2 artiklan 1 kohdassa tarkoitetut kaupan esteet eli "kolmannen maan käyttöön ottamat tai harjoittamat kaupalliset käytännöt, joiden harjoittamisen oikeus kuuluu kansainvälisten kaupallisten sääntöjen soveltamisalaan". Väitetyt kaupan esteet olivat:- Brasilian tekstiilituotteiden maahantuonnin ei-automaattinen lisenssijärjestelmä. Valituksen tekijä väitti, että tämä järjestelmä ei ollut perusteltu, koska sillä ei toteutettu mitään WTO:n sääntöjen kanssa yhteensopivaa kauppapoliittista toimenpidettä.- Brasilian "horisontaalisen järjestelmän" avulla toteuttamat tuontimaksuehtoja koskevat vaatimukset, joita Brasilia soveltaa kaikkeen tuontiin, sekä "erityisjärjestelmä", jota se soveltaa tekstiilituotteiden tuontiin.- Vähimmäistuontihintajärjestelmä. Febeltexin mukaan useisiin tekstiilituotteisiin sovellettiin sekä tuontilisenssien että tullausarvomenetelmien avulla toteutettuja harkinnanvaraisia vähimmäistuontihintoja.(3) Komissio päätti, että valitus sisälsi riittävästi näyttöä tutkimusmenettelyn vireille panemiseksi. Asiaa koskeva ilmoitus julkaistiin Euroopan yhteisöjen virallisessa lehdessä(3).(4) Brasilian viranomaisille ilmoitettiin tutkimuksen vireillepanosta ja niitä pyydettiin vastaamaan väitettyjä kaupan esteitä koskevaan kyselylomakkeeseen. Brasilian viranomaiset vastasivat ja toimittivat komissiolle pyydetyt tiedot.(5) Tutkimusmenettelyn loppuraportti jaettiin jäsenvaltioille 9. marraskuuta 1998 pidetyssä neuvoa-antavan komitean kokouksessa2 Sorbitolin tuonnin tutkimus(6) Cerestar Holding BV teki 2. lokakuuta 1998 asetuksen 4 artiklan mukaisen valituksen.(7) Valituksen tekijä väitti, että yhteisön sorbitolin myyntiä Brasiliassa estävät useat asetuksen 2 artiklan 1 kohdassa tarkoitetut kaupan esteet. Väitetyt kaupan esteet olivat:- Brasilian viranomaisten (Departamento de Operações de Comércio Exterior) joulukuussa 1997 käyttöön ottama 8. heinäkuuta 1997 päivätyn tiedonannon Comunicado DECEX nro 20:n mukainen sorbitolia koskeva ei-automaattinen lisenssimenettely, joka on tuontilisensioinnin menettelytavoista tehdyn WTO-sopimuksen asiaankuuluvien määräysten vastainen,- Brasilian viranomaisten väitetty mielivaltainen ja/tai perusteeton kieltäytyminen tuontilisenssien myöntämisestä (tai niiden torjuminen muulla tavalla) mihin tahansa laatuluokkaan kuuluvalle alle vapaasti laivassa vähimmäishinnan Brasiliaan tulevalle sorbitolille,- vähimmäishintojen käyttöönotto tullausarvomenetelmiin kuuluvien tosiasiallisten viitehintojen kautta.Valituksen tekijä väitti myös, että Brasilian tuontilisenssijärjestelmästä yleensä puuttuu avoimuus, mistä WTO:lle ei ole toimitettu asianmukaista tietoa.(8) Komissio päätti, että valitus sisälsi riittävästi näyttöä tutkimusmenettelyn vireille panemiseksi. Asiaa koskeva ilmoitus julkaistiin Euroopan yhteisöjen virallisessa lehdessä(4).(9) Italialaisen kemian alan tuottaja Lambertin väliintulon jälkeen tutkimusmenettelyä sovellettiin myös karboksimetyyliselluloosaan (CMC), tuotteeseen, johon sama kaupan este vaikuttaa.(10) Brasilian viranomaisille ilmoitettiin tutkimuksen vireillepanosta ja niitä pyydettiin vastaamaan väitettyjä kaupan esteitä koskevaan kyselylomakkeeseen. Brasilian viranomaiset vastasivat ja toimittivat komissiolle pyydetyt tiedot(11) Tutkimusmenettelyn loppuraportti jaettiin jäsenvaltiolle 13. heinäkuuta 1999 pidetyssä neuvoa-antavan komitean kokouksessa.B TUTKIMUSTEN PÄÄTELMÄT(12) Lopullisten tutkimusraporttien mukaan molemmat tutkimusmenettelyt johtivat päätelmään, jonka mukaan Brasilian vähimmäishintajärjestelmä näytti rikkovan:- GATT 1994 -sopimuksen XI artiklan 1 kohtaa, koska se on muu rajoitus kuin tulli tai muu maksu, joka on saatettu voimaan toisen sopimuspuolen alueen minkä tahansa tuotteen tuontiin sovellettavien tuontilisenssien avulla ilman mitään WTO:n sääntöjen mukaista perustelua,- WTO:n maataloussopimuksen 4 artiklan 2 kohtaa samasta syystä kuin edellä (sorbitolin kaupan osalta),- WTO:n terveys- ja kasvinsuojelutoimia koskevan sopimuksen 2 ja 5 artiklaa, koska siinä edellytetään liiallisesti kauppaa rajoittavia terveystarkastuksia, joita käytetään ihmisten elämän ja terveyden suojelemisen kannalta tarpeettoman laajasti (sorbitolin ja karboksimetyyliselluloosan kaupan osalta).(13) Lisäksi Brasilian ei-automaattinen tuontilisenssijärjestelmä, koska sitä sovelletaan vähimmäishintavaatimuksen kanssa, näytti myös rikkovan:- tuontilisensioinnin menettelytavoista tehdyn WTO-sopimuksen 1, 3 ja 5 artiklaa, koska sitä ei sovelleta puolueettomasti, sitä ei hallinnoida oikeudenmukaisesti eikä kohtuullisesti, sillä on kauppaa rajoittavia ja vääristäviä lisävaikutuksia tuontiin ilman, että sillä sovelletaan mitään WTO:n sääntöjen mukaista rajoitusta. Koska järjestelmällä ei myöskään toteuteta mitään toimenpidettä, sen soveltamisalaa ja voimassaoloa ei voida rajoittaa toimenpiteeseen, jota se toteuttaa. Luetteloa tuotteista, joihin sovelletaan ei-automaattista lisenssijärjestelmää, ei myöskään julkaista, ja vähimmäishinnan alittavan tuonnin lisenssihakemuksiin ei saa virallista vastausta moneen kuukauteen,- GATT 1994 -sopimuksen X artiklan 1 ja 3 kohtaa, koska sitä ei julkaista ja sitä ei hallinnoida yhdenmukaisella, puolueettomalla ja järkevällä tavalla.(14) Brasilian tullausarvoa koskevan lainsäädännön osalta ilmeni, että järjestelmällinen viitehintojen käytön laajuus sai aikaan sen, että tämän järjestelmän täytäntöönpanotapa oli ristiriidassa tullitariffeja ja kauppaa koskevan yleissopimuksen (GATT 1994 -sopimuksen) VII artiklan soveltamisesta tehdyn sopimuksen (tullausarvosopimus) 1-7 artiklan kanssa.(15) Tutkimusmenettelyissä vahvistui myös se, että Brasilian kiistanalaiset käytännöt aiheuttivat kaupan esteistä annetun asetuksen 2 artiklan 4 kohdassa ja 10 artiklan 4 kohdassa tarkoitettuja kielteisiä kaupallisia vaikutuksia, koska ne estivät tekstiilituotteiden, sorbitolin ja karboksimetyyliselluloosan vientiä yhteisöstä Brasilian markkinoille.(16) Febeltexiä koskevan tutkimuksen jälkeen komissio oli päättänyt I7. maaliskuuta 1999 tehdyllä päätöksellä(5) aloittaa WTO:n riitojenratkaisumenettelyn. Sen jälkeen kun Cerestaria koskeva tutkimus oli saatu päätökseen, katsottiin aiheelliseksi yhdistää nämä kaksi tapausta Brasilian tuontimenettelyjen WTO:n sääntöjen kanssa ristiriidassa olevia kaikkia näkökohtia koskevaan yhteen neuvottelupyyntöön. Tämä pyyntö esitettiin myös siksi, että haluttiin pyytää Brasiliaa tarkistamaan perinpohjaisesti tuontia koskevien lakiensa ja asetustensa toimivuutta GATT-sopimuksen VIII artiklan 2 kohdan mukaisesti.(17) Neuvottelut käytiin 19. marraskuuta 1999. Tässä tilaisuudessa Brasilia myönsi, että se ei noudattanut useita WTO:n säännöissä sille asetettuja velvoitteita, jotka koskivat sen tuontilisenssijärjestelmään liittyviä ilmoituksia, mutta kiisti kaikki väitteet, jotka koskivat vähimmäishinnoittelukäytäntöä sekä tuontilisenssien että tullausarvojen osalta. Näiden neuvottelujen jälkeen tosiasiallisia vähimmäishintoja ei enää sovellettu karboksimetyyliselluloosan ja sorbitolin tuontiin, ja tietyt tekstiilituotteet vapautettiin ei-automaattisesta lisenssivaatimuksesta.(18) Komissio myöntää, että Brasilian asianomaiset järjestelmät ovat huomattavasti muuttuneet asetuksen nojalla tehdyn valituksen jälkeen ja että nämä merkittävät muutokset ovat parantaneet yhteisön tuotannonalan mahdollisuutta päästä Brasilian markkinoille.(19) Brasilian tuontilisenssi- ja tullausarvojärjestelmässä on kuitenkin vielä useita kohtia, joita on muutettava, jotta Brasilia noudattaisi täysimääräisesti asiaankuuluvien WTO-sopimusten sille asettamia velvoitteita. Koko tuontijärjestelmän avoimuutta on lisäksi parannettava entisestään.(20) Komissio katsoo näin ollen, että on asianmukaista valvoa Brasilian järjestelmän muutosten vaikutusta ainakin kuuden kuukauden ajan tämän päätöksen voimaantulosta. Tällainen valvonta osoittaa, ovatko muutokset parantaneet tilannetta pysyvästi kaupan esteiden osalta Brasiliassa.(21) Tuontilisensseihin, tullausarvoon ja vähimmäistuontihintoihin Brasilian tasavallan markkinoilla liittyvien kaupan esteiden tutkimusmenettely olisi näin ollen keskeytettävä, ja komission olisi valvottava tilannetta asetuksen 11 artiklan 2 kohdan b alakohdan mukaisesti.(22) Asiaankuuluvien Brasilian lakien ja asetusten soveltamisen valvonnasta laaditaan kertomus kuuden kuukauden ajalta keskeyttämispäivämäärästä. Kyseisen kertomuksen perusteella ehdotetaan mahdollisesti tarvittavia lisätoimia,ON TEHNYT TÄMÄN PÄÄTÖKSEN:Ainoa artiklaKeskeytetään asetuksessa (EY) N:o 3286/94 tarkoitettujen Brasilian ylläpitämien tekstiilituotteiden ja sorbitolin tuontiin liittyvien kaupallisten käytäntöjen muodostamien kaupan esteiden tutkimusmenettely.Tehty Brysselissä 21 päivänä toukokuuta 2001.Komission puolestaPascal LamyKomission jäsen(1) EYVL L 349, 31.12.1994, s. 71.(2) EYVL L 41, 23.2.1995, s. 3.(3) EYVL C 63, 27.2.1998, s. 2.(4) EYVL C 361, 24.11.1998, s. 13.(5) EYVL L 86, 30.3.1999.


title: Euroopan parlamentin ja neuvoston päätös, tehty 17 päivänä joulukuuta 2009 , joustovälineen varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 27 kohdan mukaisesti

text:
               24.12.2009

               FI

               Euroopan unionin virallinen lehti

               L 347/29

      EUROOPAN PARLAMENTIN JA NEUVOSTON PÄÄTÖS,
   tehty 17 päivänä joulukuuta 2009,
   joustovälineen varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 27 kohdan mukaisesti
   (2009/1007/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 27 kohdan viidennen alakohdan,
   ottavat huomioon komission ehdotuksen,
   sekä ottavat huomioon, että tutkittuaan kaikki mahdollisuudet kohdentaa määrärahat uudelleen otsakkeessa 1 a budjettivallan käyttäjät sopivat 18 päivänä marraskuuta 2009 pidetyssä neuvottelukokouksessa, että vuoden 2010 talousarvioon sisältyvän rahoituksen täydentämiseksi otsakkeen 1 a enimmäismäärien lisäksi joustovälineestä otetaan käyttöön varoja seuraavasti:

               —

               120 miljoonaa euroa, jotka osoitetaan Euroopan talouden elvytyssuunnitelmaan liittyvien hankkeiden rahoittamiseen energia-alalla;

               —

               75 miljoonaa euroa Kozloduyn ydinvoimalan käytöstä poistamiseen,

         OVAT PÄÄTTÄNEET SEURAAVAA:
   1 artikla
   Joustovälineestä otetaan 195 miljoonaa euroa otsakkeen 1 a maksusitoumusmäärärahoina Euroopan unionin varainhoitovuoden 2010 yleiseen talousarvioon.
   Määrä käytetään seuraavien kohteiden lisärahoitukseen:

               —

               120 miljoonaa euroa Euroopan talouden elvytyssuunnitelmaan liittyvien hankkeiden rahoittamiseen energia-alalla;

               —

               75 miljoonaa euroa Kozloduyn ydinvoimalan käytöstä poistamiseen.

         2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 17 päivänä joulukuuta 2009.

            Euroopan parlamentin puolesta

            Puhemies

         J. BUZEK

            Neuvoston puolesta

            Puheenjohtaja

         H. LINDBLAD

      (1)  EUVL C 139, 14.6.2006, s. 1.